Criteris que depenen d’un judici de valor 



Criteri 1: Propostes de millora en el contingut de la memòria ............ fins a 20 punts

La Base de dades dels Mapes de Patrimoni Cultural (mapes nous i revisions de mapes antics) s’acompanya sempre d’una memòria tècnica, els guions dels quals es troben pautats i definits a l’Annex 3 del PPT. Tal com s’indica en aquest annex, els documents de memòria tècnica han de tenir un guió mínim. 

A) En el cas dels mapes nous, les memòries han de contenir, com a mínim els següents apartats: Metodologia; Diagnosi; Anàlisi d’elements fixats i llistat d’elements no fixats; Recomanacions; i Bibliografia.

B) En el cas de revisió de Mapes antics, com a mínim les memòries han de contenir, els següents apartats: Antecedents; Criteris de revisió; Principals actualitzacions; Actualització d’estadístiques globals del mapa; Actualització de les recomanacions; i Nova bibliografia i documentació.

A l’efecte de valoració tècnica, es tindran en compte aquelles propostes orientades a millorar el contingut i la formulació de la Memòria del Mapa de Patrimoni Cultural, a partir del mínim establert com a base actual, amb l’objectiu de tenir una visió més profunda i més clara sobre l’estat del patrimoni cultural i natural dels municipis.
 
Es valorarà, tant per al cas de les memòries dels nous Mapes de Patrimoni Cultural com per a les revisions de Mapes antics:

· La incorporació d’algun apartat o subapartat nou que completi i aporti valor al contingut de la memòria actual, a partir de les dades recollides durant l’elaboració del Mapa ........................................................................................ fins a 10 punts

· La millora i aprofundiment en l’anàlisi i interpretació de les dades estadístiques obtingudes de la Base de dades (subcapítol dins de l’apartat de Diagnosi), i l’aprofundiment sobre l’estat de protecció legal del patrimoni del municipi ....................................................................................................... fins a 10 punts





Criteri 2: Planificació de les tasques a desenvolupar en la revisió de mapes antics ................................................................................................................. fins a 15 punts

A l’efecte de valoració tècnica de les propostes, les licitadores hauran de presentar un disseny de cronograma amb una extensió màxima de 3 pàgines en tipografia arial 11 i interlineat 1,5 en el què s’inclogui una planificació en detall de les tasques a desenvolupar respecte a la revisió d’un mapa antic, de conformitat amb la metodologia de treball per a l’execució del contracte prevista a la clàusula 3 del PPT. 

El cronograma haurà de concretar amb detall el temps que es destinarà per realitzar cadascuna de les fases 1 a la 5, per la revisió de cada mapa:
.
· Fase 1. Presentació inicial
· Fase 2. Buidat bibliogràfic i documental
· Fase 3: Treball de camp
· Fase 4: Redacció de les fitxes dels elements que conformen el Mapa
· Fase 5: Revisió del Mapa i redacció de la memòria

El cronograma per a l’execució de les revisions dels mapes de patrimoni cultural antics té un termini màxim d’execució de 12 mesos i es valorarà l’adequació d’aquest cronograma amb la distribució sistemàtica del temps per a realitzar les diferents fases que comporta, segons la clàusula 3 del PPT.

Es valoraran els següents paràmetres:

· Nivell de concreció i detall: descripció de les fases i tasques que es portaran a terme dins el calendari proposat ...................................................... fins a 7 punts

· Viabilitat dels treballs: que la proposta presentada sigui coherent amb la realitat del municipi i el termini d’execució presentat .................................... fins a 8 punts


